Μπορείτε πολύ εύκολα να ταξιδέψετε με το κατοικίδιο σας. Σύμφωνα με την Ελληνική νομοθεσία, τα πλοία που είναι μέχρι 25 μέτρα, υποχρεούνται να έχουν ειδικά σχεδιασμένο μέρος στο οποίο φιλοξενούνται τα κατοικίδια.
Σχετικά με το πού μπορεί να μείνει το κατοικίδιο σας στο πλοίο, υπάρχουν διαφορετικές επιλογές ανάλογα το δρομολόγιο και την εταιρεία που επιλέγετε. Οι εναλλακτικές διαφέρουν και ανάλογα με το μέγεθος του κατοικιδίου σας. Ενώ συνήθως επιτρέπεται να έχετε μαζί σας ένα μικρό κατοικίδιο (συνήθως 8-10 κιλά) μέσα σε ειδική τσάντα μεταφοράς, μεγαλύτερα κατοικίδια ίσως χρειαστεί να ταξιδέψουν σε ειδικό κλουβί μεταφοράς ή καμπίνα, εφόσον είναι διαθέσιμη.
Κάποιες εταιρείες απαιτούν πληρωμή για να έχετε το κατοικίδιο σας μαζί σας στο πλοίο, ενώ άλλες το επιτρέπουν δωρεάν. Ανεξαρτήτως, θα χρειαστεί να κλείσετε εισιτήριο για το κατοικίδιο σας.
Να έχετε υπ' όψιν σας ότι ο διαθέσιμος χώρος για κατοικίδια στα πλοία συνήθως είναι περιορισμένος, γι' αυτό σας συμβουλεύουμε να κάνετε κράτηση όσο νωρίτερα γίνεται. Μπορεί να σας ζητηθεί να παρουσιάσετε πιστοποιητικό από τον κτηνίατρο που να επιβεβαιώνει ότι το κατοικίδιο σας έχει κάνει όλα τα απαραίτητα εμβόλια.
Καλό θα ήταν να χρησιμοποιήσετε φίμωτρο για τα μεγαλύτερα σκυλιά για να διασφαλίσετε ότι όλοι οι επιβάτες απολαμβάνουν ένα ασφαλές και άνετο ταξίδι.